CELEX: 32020D0702(01)
Language: mt
Date: 2020-06-26 00:00:00
Title: Deċiżjoni tal-Kunsill tas-26 ta’ Ġunju 2020 li taħtar seba' membri tal-Bord ta' Ġestjoni tal-Awtorità Ewropea dwar is-Sigurtà fl-Ikel 2020/C 218 I/01

2.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  CI 218/1
               
            
         DEĊIŻJONI TAL-KUNSILL
         tas-26 ta’ Ġunju 2020
         li taħtar seba' membri tal-Bord ta' Ġestjoni tal-Awtorità Ewropea dwar is-Sigurtà fl-Ikel
         (2020/C 218 I/01)
         IL-KUNSILL TAL UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabbilixxi l-prinċipji ġenerali u r-rekwiżiti tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (1), u b'mod partikolari l-Artikolu 25(1) tiegħu,
         Wara li kkunsidra l-lista ta' kandidati ppreżentata lill-Kunsill mill-Kummissjoni Ewropea b'ittra datata 3 ta' Frar 2020,
         Wara li kkunsidra l-fehmiet espressi mill-Parlament Ewropew b'ittra datata 14 ta' Mejju 2020,
         Billi:
         
                     (1)
                  
                  
                     Huwa essenzjali li jiġu żgurati l-indipendenza, il-kwalità xjentifika għolja, it-trasparenza u l-effiċjenza tal-Awtorità Ewropea dwar is-Sigurtà fl-Ikel. Huwa wkoll indispensabbli li tiġi żgurata l-kooperazzjoni ta' dik l-Awtorità mal-Istati Membri.
                  
               
                     (2)
                  
                  
                     Il-mandat ta' seba' membri tal-Bord ta' Ġestjoni tal-Awtorità Ewropea dwar is-Sigurtà fl-Ikel jiskadi fit-30 ta' Ġunju 2020.
                  
               
                     (3)
                  
                  
                     Il-lista ppreżentata mill-Kummissjoni ġiet eżaminata bil-ħsieb li jinħatru seba' membri ġodda tal-Bord ta' Ġestjoni tal-Awtorità Ewropea dwar is-Sigurtà fl-Ikel abbażi tad-dokumentazzjoni pprovduta mill-Kummissjoni u fid-dawl tal-fehmiet espressi mill-Parlament Ewropew. L-għan huwa li jiġu żgurati l-ogħla standard ta' kompetenza, firxa wiesgħa ta' għarfien espert rilevanti, pereżempju fil-ġestjoni u fl-amministrazzjoni pubblika, u d-distribuzzjoni ġeografika l-aktar wiesgħa possibbli fi ħdan l-Unjoni.
                  
               
                     (4)
                  
                  
                     L-Artikolu 25(1) tar-Regolament (KE) Nru 178/2002 jirrikjedi li erbgħa mill-membri tal-Bord ta' Ġestjoni tal-Awtorità Ewropea dwar is-Sigurtà fl-Ikel għandu jkollhom esperjenza f'organizzazzjonijiet li jirrappreżentaw il-konsumaturi u interessi oħra fil-katina alimentari. Il-mandat ta' membru wieħed tal-Bord ta' Ġestjoni b'tali esperjenza ser jiskadi fit-30 ta' Ġunju 2020. Għalhekk, jenħtieġ li dan il-membru jiġi sostitwit minn membru li jkollu esperjenza f’organizzazzjonijiet li jirrappreżentaw il-konsumaturi jew interessi oħra fil-katina alimentari.
                  
               
                     (5)
                  
                  
                     L-Artikolu 25(2) tar-Regolament (KE) Nru 178/2002 jistipula li l-mandat tal-membri jkun ta' erba' snin u li jkun jista' jiġġedded darba. Wieħed mill-kandidati mingħajr esperjenza f'organizzazzjonijiet li jirrappreżentaw il-konsumaturi jew interessi oħra fil-katina alimentari diġà nħatar bħala membru tal-Bord ta' Ġestjoni permezz tad-Deċiżjonijiet tal-Kunsill tal-20 ta' April 2015 u s-16 ta Ġunju 2016 (2). L-ewwel serva l-bqija tal-mandat ta' membru li rriżenja għal sena u xahrejn u sussegwentement inħatar għal mandat sħiħ ta' erba' snin. Għalhekk, jenħtieġ li dan il-membru jinħatar biss għal sentejn u għaxar xhur sabiex id-durata ġenerali tal-mandat tiegħu ma taqbiżx it-tmien snin,
                  
               ADOTTA DIN ID-DEĊIŻJONI:
         
            Artikolu 1
            Il-persuni li ġejjin huma b'dan maħturin bħala membri tal-Bord ta' Ġestjoni tal-Awtorità Ewropea dwar is-Sigurtà fl-Ikel għall-perijodu mill-1 ta' Lulju 2020 sat-30 ta' Ġunju 2024:
            
                        —
                     
                     
                        is-Sur Aivars BĒRZIŅŠ,
                     
                  
                        —
                     
                     
                        is-Sur Georgi Kirilov GEORGIEV,
                     
                  
                        —
                     
                     
                        is-Sur Ulrich HERZOG,
                     
                  
                        —
                     
                     
                        is-Sur Didier HOUSSIN,
                     
                  
                        —
                     
                     
                        is-Sa Eleni IOANNOU-KAKOURI (3),
                     
                  
                        —
                     
                     
                        is-Sur Giuseppe RUOCCO.
                     
                  
         
            Artikolu 2
            Il-persuna li ġejja hija b'dan maħtura bħala membru tal-Bord ta' Ġestjoni tal-Awtorità Ewropea dwar is-Sigurtà fl-Ikel għall-perijodu mill-1 ta' Lulju 2020 sat-30 ta' April 2023:
            
                        —
                     
                     
                        is-Sur Michael WINTER.
                     
                  
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, is-26 ta’ Ġunju 2020.
            
               
                  Għall-Kunsill
               
               
                  Il-President
               
               A. METELKO-ZGOMBIĆ
            
         
         
            (1)  ĠU L 31, 1.2.2002, p. 1.
         
            (2)  Deċiżjoni tal-Kunsill tal-20 ta’ April 2015 li taħtar membru tal-Bord ta’ Ġestjoni tal-Awtorità Ewropea dwar is-Sigurtà fl-Ikel (ĠU C 142, 29.4.2015, p. 1) u Deċiżjoni tal-Kunsill tas-16 ta’Ġunju 2016 li taħtar seba’ membri tal-Bord ta’ Ġestjoni tal-Awtorità Ewropea dwar is-Sigurtà fl-Ikel (ĠU C 223, 21.6.2016, p. 7).
         
            (3)  Esperjenza f'organizzazzjonijiet li jirrappreżentaw il-konsumaturi